હવે જંગલ તરફ જવાનું થયું. નજર પહોંચે ત્યાં સુધી અફાટ જંગલ દેખાતું હતું. વામન અવતાર લાગે એવા નીચા નીચા વૃક્ષો નજર સામે હતા. બધા ઝાડની ઊંચાઈ ઓછી હોવા છતાં જંગલ ઘેઘૂર લાગતું હતું. ગીચોગીચ અને કુદરતી વનલત્તાથી સમૃદ્ધ. સૂર્યના તડકાને જમીન સુધી પહાંેચતા તકલીફ પડી જાય એવા વૃક્ષોના વિશાળ સમુદાયને આઠ આંખો જોઈ રહેલી. જેમાંથી છ આંખો કુદરતી હતી અને બે કાચની બનેલી ઈલેક્ટ્રોનિક. પરંતુ આ દૃશ્ય એટલું રમણીય હતું કે તે બધી જ આંખોને, પછી એ નૈસર્ગિક હોય કે યાંત્રિક, સરખી ઠંડક આપતું હતું.